Semyuel L.Jekson kinematografga qo‘shgan ulkan hissasi uchun faxriy “Oskar”ga sazovor bo‘ldi

Marvel kinoolami yulduzi Semyuel L.Jekson faxriy “Oskar” mukofoti bilan taqdirlanadi. Amerika kinematografiya san’ati akademiyasi aktyorga mukofotni “kinematografiya sohasiga qo‘shgan ulkan hissasi uchun” topshiradi, deb yozadi “Korrespondent.net”.

Bundan tashqari, bu kabi mukofot “Olti sahnadagi inqiroz” filmi bilan mashhurlikka erishgan Gollivud yulduzi Eleyn Mey va “Ikki hayot” kartinasi bilan tanilgan norvegiyalik aktrisa Liv Ulmanga topshiriladi.
“Yakson etuvchi qurol” filmidagi aktyor va jamoat arbobi Denni Glover esa Jin Xersholt nomidagi mukofotga sazovor bo‘ldi.
“Sem Jekson — bu dinamik mehnati butun dunyo bo‘ylab turli xil janrlar, avlodlar va tomoshabinlar ko‘ngildan joy olgan madaniy timsol”, deyiladi xabarda.
Ta’kidlanishicha, faxriy mukofotlarni topshirish marosimi 2022-yilning 15-yanvarida bo‘lib o‘tadi.
Eslatib o‘tamiz, 2016-yilda Jeki Chan kinematografga qo‘shgan ulkan hissasi uchun faxriy “Oskar”ga sazovor bo‘lgandi. Oldinlari mazkur mukofot “Oskar”ning asosiy marosimi chog‘ida topshirilardi. Biroq keyinchalik uning ahamiyatini alohida ta’kidlash uchun maxsus kecha tashkil etiladigan bo‘ldi. Turli yillarda faxriy “Oskar”ga Fred Aster, Lourens Olive, Sofi Loren, Robert Redford, Kirk Duglas, Piter O’Tul va boshqa ko‘plab yulduzlar loyiq ko‘rilgan.
 Maromiga yetkazib ijro etilgani uchun “Oskar” olib kelgan obrazlar (foto)